b'\n_START_ARTICLE_\nMarmorflatvikler\n_START_SECTION_\nUtseende\n_START_PARAGRAPH_\nEn middelsstor (vingespenn 13 \xe2\x80\x93 18\xc2\xa0mm), noks\xc3\xa5 smalvinget vikler, ganske variabel i fargen. Forvingen er noe utvidet ved roten. Typisk er den indre tredjedelen gr\xc3\xa5hvit med en brun flekk ved bakkanten, de ytterste to tredjedelene brunaktig, men arten kan variere mye. Bakvingen er lysgr\xc3\xa5.\n_START_SECTION_\nLevevis\n_START_PARAGRAPH_\nArten har larver som lever mellom sammenrullede blader av busker i rosefamilien (Rosaceae), s\xc3\xa6rlig roser (Rosa spp.). De voksne sommerfuglene flyr om natten i juli \xe2\x80\x93 september og kommer gjerne til lys.\n_START_SECTION_\nUtbredelse\n_START_PARAGRAPH_\nArten er vidt utbredt og finnes i Nord-Afrika, Europa (unntatt lengst i nord), det nordlige Asia og i Nord-Amerika. I Norge er den funnet nord til Troms.'